CELEX: 31989R0744
Language: el
Date: 1989-03-22 00:00:00
Title: Κανονισμός (ΕΟΚ) αριθ. 744/89 της Επιτροπής της 22ας Μαρτίου 1989 για την τροποποίηση του κανονισμού (ΕΟΚ) αριθ. 886/87 όσον αφορά την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές επιτραπέζιων μήλων

Avis juridique important

|

31989R0744

Κανονισμός (ΕΟΚ) αριθ. 744/89 της Επιτροπής της 22ας Μαρτίου 1989 για την τροποποίηση του κανονισμού (ΕΟΚ) αριθ. 886/87 όσον αφορά την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές επιτραπέζιων μήλων  

Επίσημη Εφημερίδα αριθ. L 080 της 23/03/1989 σ. 0040 - 0040

***** ΚΑΝΟΝΙΣΜΟΣ (ΕΟΚ) αριθ. 744/89 ΤΗΣ ΕΠΙΤΡΟΠΗΣ  της 22ας Μαρτίου 1989  για την τροποποίηση του κανονισμού (ΕΟΚ) αριθ. 886/87 όσον αφορά την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές επιτραπέζιων μήλων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3910/87 του Συμβουλίου της 22ας Δεκεμβρίου 1987 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 886/87 της Επιτροπής (2) καθόρισε τις ανακοινώσεις που πρέπει να διαβιβάζουν τα κράτη μέλη στην Επιτροπή για να παρακολουθούνται οι εισαγωγές των επιτραπέζιων μήλων· ότι θα πρέπει να προσαρμοσθεί η δασμολογική ονομασία των εν λόγω προϊόντων, για να ληφθεί υπόψη η νέα δασμολογική περιγραφή των προϊόντων που εισήχθη από τον προαναφερθέντα κανονισμό (ΕΟΚ) αριθ. 3910/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 886/87, η παραπομπή « στη θέση 08.06 Α ΙΙ του κοινού δασμολογίου» αντικαθίσταται από την παραπομπή «στους κωδικούς ΣΟ 0808 10 91, 0808 10 93 και 0808 10 99».  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 370 της 30. 12. 1987, σ. 33.  (2) ΕΕ αριθ. L 85 της 28. 3. 1987, σ. 16.